Слова “нашы” я чую перад кожным буйным спартовым турнірам. Гэты займеннік далятаў да маіх вушэй і падчас Алімпіяды ў Сочы, і зусім нядаўна, калі ў беларускай сталіцы разыгрывалася сусветнае першынство па хакеі. І гэта толькі свежыя прыклады, папярэднія гады — не выключэнне. Ужываецца слова настолькі часта, што многім не рэжа вуха. І вось тут трэба праяўляць настойлівасць і як мінімум мець у душы парасткі патрыятызму.